Document ID: 31995R0484

KOMISSION ASETUS (EY) N:o 484/95,
annettu 3 päivänä maaliskuuta 1995,
kiinteän vähennyskertoimen vahvistamisesta vuodeksi 1995 kullekin A- ja B-luokan toimijalle tariffikiintiöjärjestelmän mukaisesti myönnettävän banaanimäärän määrittämiseksi annetun asetuksen (EY) N:o 2947/94 muuttamisesta (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan
sekä katsoo, että
komission asetuksessa (EY) N:o 2947/94 (3), joka soveltaa komission asetuksen (ETY) N:o 1442/93 (4), sellaisena kuin se on viimeksi muutettuna asetuksella (EY) N:o 478/95 (5), 6 artiklaa, vahvistetaan kullekin niiden toimijoiden luokalle, jotka ovat sijoittautuneet yhteisöön 31 päivänä joulukuuta 1994 kuuluneeseen maahan, yhdenmukainen vähennyskerroin, jota kunkin toimijan viitemäärään soveltamalla määritetään tälle väliaikainen määrä vuodeksi 1995 kahden miljoonan tonnin suuruisesta tariffikiintiöstä,
Vuoden 1995 tariffikiintiö on tällä hetkellä 2 200 000 tonnia; tämän vuoksi on aiheellista muuttaa asetuksella (EY) N:o 2947/94 vahvistettuja kiintiöitä,
on aiheellista säätää tämän asetuksen säännösten välittömästä soveltamisesta, jotta toimijat voivat hyötyä mainituista säännöksistä mahdollisimman pian, ja
banaanin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2947/94 1 artiklan ensimmäisessä ja toisessa luetelmakohdassa mainitut kiintiöt seuraavilla kiintiöillä:
- kullekin yhteisöön 31 päivänä joulukuuta 1994 kuuluneeseen maahan sijoittautuneelle A-luokan toimijalle: 0,553646,
- kullekin yhteisöön 31 päivänä joulukuuta 1994 kuuluneeseen maahan sijoittautuneelle B-luokan toimijalle: 0,473009.
2 artikla
Jäsenvaltioiden, joita asia koskee, on ilmoitettava mahdollisimman pian kullekin kyseisen jäsenvaltion toimivaltaisten viranomaisten rekisteröimälle toimijalle tämän oma, 1 artiklassa vahvistettua kiintiötä soveltamalla korjattu viitemäärä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä maaliskuuta 1995.

Labels: 3
17
6